b'\n_START_ARTICLE_\nVen\xc3\xa4j\xc3\xa4n jalkapalloliitto\n_START_PARAGRAPH_\nVen\xc3\xa4j\xc3\xa4n jalkapalloliitto (englanniksi Russian Football Union, ven\xc3\xa4j\xc3\xa4ksi \xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xb8\xd0\xb9 \xd0\xa4\xd1\x83\xd1\x82\xd0\xb1\xd0\xbe\xd0\xbb\xd1\x8c\xd0\xbd\xd1\x8b\xd0\xb9 \xd0\xa1\xd0\xbe\xd1\x8e\xd0\xb7, lyhenteen\xc3\xa4 FUR) on ven\xc3\xa4l\xc3\xa4isen jalkapalloilun kattoj\xc3\xa4rjest\xc3\xb6. Se perustettiin 19. tammikuuta 1912 ja sen teht\xc3\xa4v\xc3\xa4n\xc3\xa4 on vastata Ven\xc3\xa4j\xc3\xa4n valioliigan sek\xc3\xa4 Ven\xc3\xa4j\xc3\xa4n jalkapallomaajoukkueen sek\xc3\xa4 Ven\xc3\xa4j\xc3\xa4n naisten jalkapallomaajoukkueen toiminnasta ja lajin edellytysten kehitt\xc3\xa4misest\xc3\xa4. Vuosien 1946 ja 1991 v\xc3\xa4lisen\xc3\xa4 aikana Ven\xc3\xa4j\xc3\xa4ll\xc3\xa4 jalkapallotoimintaa hallinnoi Neuvostoliiton jalkapalloliitto._NEWLINE_Kansainv\xc3\xa4lisen jalkapalloliiton Fifan j\xc3\xa4senen\xc3\xa4 FUR on ollut vuosina 1912-1917 sek\xc3\xa4 nykyisell\xc3\xa4\xc3\xa4n yht\xc3\xa4jaksoisesti vuodesta 1992 l\xc3\xa4htien. Neuvostoliiton jalkapalloliitto oli aikanaan vuosien 1946-1991 v\xc3\xa4lill\xc3\xa4. Euroopan jalkapalloliitto Uefan j\xc3\xa4senen\xc3\xa4 vuodesta 1954, jolloin Neuvostoliiton jalkapalloliitto hyv\xc3\xa4ksyttiin liiton j\xc3\xa4seneksi. Ven\xc3\xa4j\xc3\xa4n jalkapalloliiton puheenjohtajana toimii Vitali Mutko.'